**Eksempel på utforming av forskrift om fartsgrense etter havne- og farvannsloven § 8**

Nedenfor er det gitt et eksempel på utforming av en forskrift om fartsgrenser for fritidsfartøy som kommunen kan gi. Forskriften må tilpasses behovet til den enkelte kommune etter hva man ønsker å regulere mv.

**Forskrift om fartsgrense for fritidsfartøy i x kommune, (fylke), sjøkart nr. x**Forskrift fastsatt av x kommunestyre (dato) med hjemmel i lov 21. juni 2019 nr. 70 om havner og farvann § 8 og § 51.

[Dersom kommunen skal regulere fart i vassdrag som ikke er farbare med fartøy fra sjøen, må hjemmelsfeltet og §§ 1 og 2 nedenfor tilpasses.]

**§ 1** *Virkeområde*

 Forskriften gjelder for fritidsfartøy i kommunens sjøområde slik det fremgår av § 2. Med fritidsfartøy menes fartøy som har en største lengde på inntil 24 meter, og som ikke brukes i næringsvirksomhet.

**§ 2** *Fartsgrense*

*(Flere varianter er mulig, f.eks.:)*

X knop er høyeste tillatte fart i følgende områder:

(...)

**§ 3** *Dispensasjon*

Kommunen kan gi dispensasjon fra bestemmelsene i § 2. Dispensasjon skal være tidsbegrenset.

Avgjørelse om dispensasjon er et enkeltvedtak som kan påklages. Klageinstans er Kystverket.

**§ 4** *Straff*

Med bot straffes den som forsettlig eller uaktsomt overtrer bestemmelsen i § 2. Bøteleggelsen kan skje ved forenklet forelegg etter faste bøtesatser.

Med bot eller fengsel inntil to år straffes den som overtrer bestemmelsen som nevnt i første ledd på en slik måte at det inntrer eller oppstår fare for betydelig skade på liv eller helse, miljø eller materielle verdier.

Grov uaktsom overtredelse av andre ledd straffes med bot eller fengsel inntil ett år.

**§ 5** *Ikraftsetting*

 Forskriften trer i kraft ...

 Fra samme tidspunkt oppheves forskrift (...) *[hvis forskriften fastsettes og trer i kraft før 31. desember 2021]*.